section_heading: Šume dalmatinskog crnog bora i šume hrasta crnike i crnog graba (hemimediteranska zona)
paragraph_text: Šume dalmatinskog crnog bora (Pinus nigra subsp. dalmatica) rastu iznad šuma hrasta crnike i alepskog bora. Najveći kompleksi tih šuma razvijeni su na nadmorskoj visini od 450 do 750 metara, na Braču, Hvaru i Korčuli, a na Pelješcu i na većim visinama. Najčešće su razvijene na plitkim, skeletnim vapnenačkim crnicama i posmeđenim crvenicama.